Ուղերձ Ամանորի

Ախուրյան համայնքի ղեկավար՝ Արծրունի Իգիթյան

 Հարգելի՛ հայրենակիցներ, Ախուրյան համայնքի սիրելի՛ բնակիչներ.

Ամանորի և Սուրբ Ծննդյան տոների կապակցությամբ իմ շնորհավորանքներն ու բարեմաղթանքներն եմ հղում ձեզ: Այս տոները սպասված են ու սիրելի: Եվ տա Աստված, որ իրականանան Նոր տարվա հետ կապված բոլորիդ բարի ցանկությունները, հույսերն ու սպասումները:

 Անցնող տարում ունեցանք աշխատանքային լուրջ հաջողություններ. լուծվեց 136 անօթևան ընտանիքի բնակարանի խնդիրը, կատարվեցին ճանապարհաշինարարական, բազմաբնակարանային շենքերի կտուրների փոխման և վերանորոգման աշխատանքներ, իրականացվեցին կառուցողական շատ ծրագրեր: Բազմաթիվ հաջողություններ ենք արձանագրել մշակույթի և սպորտի բնագավառներում:

Տարիներ շարունակ ղեկավարելով Ախուրյան համայնքը, ես իմ ողջ ուժն ու եռանդը ներդրել եմ հանուն համայնքի բարեկեցության: Վերջերս, ընտրությունների արդյունքում ստացած վստահության քվեն ինձ համար ավելի պարտավորեցնող է: Եվ ես կոչ եմ անում խոշորացված համայնքիս բնակիչներին, գալիք տարիներին միասնական, նվիրված, անխոնջ աշխատնքով ունենանք օրինակելի համայնք:

Կրկին շնորհավորելով բոլորիս այս լուսավոր տոների առթիվ, ցանկանում եմ 2018 թվականը մեր ժողովրդի համար լինի նորանոր ձեռքբերումների տարի, բոլորիս հոգիներում շատանա բարությունը: Թող անցյալում մնան բոլոր դժվարությունները, Նոր տարին նոր հաջողությունների սկիզբը դառնա, խաղաղություն ու բարօրություն բերի մեր երկրին ու բոլոր ընտանիքներին: